 Bí ìgbáyegbádún àrá Abeokuta ṣe já si òfò ará Eko Ọpọ ẹmi lo ti sọnu nítori ìṣẹlẹ náà, àwọn olùgbé Ajegunle àti Itolowo ní ijoba ibile Ikosi Isheri àti Agboyi-Ketu tilẹ ní ọpọ ẹmí lo ti sòfò nítori ìsẹlẹ náà, tí omí si gbé àwọn míràn lọ. Àwọn iròyin tì ẹ leè ní ìfẹ síí: Nítori ẹkún omí náà, ìyá kan àti ọmọ rẹ kan kú nígbà ti ọkọ ojú omí tó n gbé wọn lọ dojúde, lẹyìn ọjọ kẹta si ni wọn to rí òkú ìyá àti ọmọ náà. Ní àgbègbè Unity Estate Owode Onirin bákan náà, obinrin kan ti ẹnikẹni ko ti mọ orúkọ rẹ ń gbìyànjú, lati wọ ọkọ oju omí lái mọ pé ejo ti wọ inu ọkọ náà, ti ejo naa si sàn-an, oró ejo yìí lo pa arabìnrin náà. Ẹnikan lára olùgbé àdúgbò naa sàlàyé pé ọpọ àwọn olùgbé àdúgbo ọhun ni wọn ti sá nile wọn, ti wọn si n bẹ ìjọba láti báwọn ṣe oju àgbàrá, ki ẹkún omi le dínku. Afolabi ni adagun odo ti wọn si ni Abeokuta lo sọ ọpọ dí ẹdun arinlẹ, bí àwọn ènìyàn ṣe ń ko kuro nile wọn, ní iṣẹ òòjọ tí di apati, ti ilé ìwé ko si ṣe lọ mọ fún àwọn ọmọ. Bí ìgbáyegbádún àrá Abeokuta ṣe já si òfò ará Eko Adari Ogun-Osun Rivers Basin, Femi Dokunmu nínú ọrọ rẹ sàlàyé pé, bó tilẹ jẹ pé lóòtọ ni àwọn ṣí adagun odo Oyan to ti ku jú bo se yẹ lọ nitori òjò àrọọrọ dá, síbẹ ìgbésẹ to yẹ ni àwọn ti gbé. Dokunmu ní ojuse adagun odo ọhun ni láti dẹkun ẹkun omí àti ki àwọn odo ma kun akunfaya sùgbọn ojo ọdun yìí ti pọju lo fá awọn ijamba yii. O ni àsìkò ẹẹrun ní àwọn máa n si omi náà tẹlẹ ki òjò míràn to dé, èyí ti o si ti n ran wọn lọwọ ko to di àsìkò yìí. Adagun omi Ọyan tí wọn ṣí ni ìlú Abeokuta, tií sọ ọpọ ènìyàn di aláìnílé lórí ní ìpiínlẹ Eko, tí wọn si ti di ẹdún àrinlẹ, ọpọ ní sọọbù àti ilé ìjọsìn wọn ti di èrò abẹ omi. : Ẹkún Omi: Ìgbáye-gbádún àrá Abeokuta já si òfò fáwọn ará Eko 